Ó 1989 go 1994, bhí sé ag staidéar faoi mhaoirseacht an Ollaimh John Hegarty sa Roinn Fisice, Coláiste na Tríonóide agus bhain sé céim PhD amach i mí Bealtaine 1994 le tráchtas dar teideal ‘Exciton Dynamics in CdZnTe/ZnTe Multiple Quantum Wells’. Ceapadh mar Chomhalta Iardhochtúireachta i Roinn na Fisice, Coláiste na Tríonóide é i 1994. D’oibrigh sé ar an Tionscadal Esprit AR SMILES maidir le Struchtúir Micrighníomhaíocht Leathsheoltóra i gcomhair astaíocht solais, ina raibh comhpháirtithe as cúig thír páirteach. Tá an Dr Doran ina chomhalta foirne in DIT ó Eanáir 1997.